OpenLLM-France/wikimedia huggingface dataset:
# Ferrocarril del Níger

El ferrocarril del Níger fou el nom donat a la línia fèrria establerta per França per enllaçar les seves possessions colonial de la costa (Senegal) amb el riu Níger (Bamako).
El juliol de 1879 una comissió presidida per M. de Freycinet va determinar la conveniència d'executar una doble línia fèrria, una d'Algèria al Sudan occidental i una del Senegal al riu Níger. El coronel Brière de l'Isle, governador del Senegal, va examinar el segon projecte i va sotmetre al ministre de marina l'almirall Jauréguiberry un projecte d'una sola línia des de la costa fins al riu Níger de 1.300 km amb un cost de 120 milions, a executar en tres seccions: de Dakar a Saint Louis del Senegal, de Mpal a Médine i de Médine a Bamako; aquesta tercera secció la construiria l'estat amb un cost de 54 milions. La primera secció fou concedida a la Compagnie industrielle des Batignoles i va començar ben aviat; a final de 1879 es van començar al mateix temps les tasques per determinar el traçat de la segona secció i es van enviar tres missions: una dirigida pel tinent Piétri (de Mpal a Guédé), una altra dirigida pel tinent Jacquemart, de Guédé à Bakel (que havia de determinar el límit extrem de les inundacions del riu Senegal) i la tercera sota el tinent Monteil, que exploraria el Ferlo; al mateix temps el tinent Pol va explorar el curs del Senegal entre Bakel et Médine (abril de 1880). La segona secció del ferrocarril es va revelar complexa i massa cara i el governador hi va haver de renunciar; es va decidir utilitzar el riu com a via fins a les cascades de Félou i d'allí es començaria una línia fins al Níger. Com a punt de transició es va escollir el llogaret de Kayes a 12 km abans de Médine i on es podia arribar sis mesos a l'any amb bots petits. El ferrocarril seria anomenat "chemin de fer du haut Sénégal" i aniria de Kayes a Bammako (o Bamako) amb 520 km de recorregut.

## Referències

* Histoire de la conquête du Soudan français (1878-1899)" pel Tinent Gatelet
# Joan Genescà i Llongueras

Joan Genescà i Llongueras (Terrassa, 1949) és un químic català establert a Mèxic.

## Biografia

Va fer els primers estudis a l'Escola Municipal Soler i Palet i a l'Acadèmia de Cultura Pràctica de Terrassa. El 1976 es va graduar en enginyeria química a l'Institut Químic de Sarrià amb una tesi sobre el mecanisme i cinètica anòdica del pal·ladi en el medi aquós. De 1977 a 1980 fou professor ajudant el departament de Cristal·lografia i Mineralogia de la Universitat Autònoma de Barcelona.
El 1980 fou contractat com a professor visitant de la Facultat de Química de la Universitat Nacional Autònoma de Mèxic (UNAM), on va posar en funcionament el Laboratori d'Electroquímica. El 1982 es va casar i va fixar la seva residència definitivament a Mèxic, on va entrar a formar part del Departament d'Enginyeria Metal·lúrgica de la UNAM, on també va fundar el Laboratori de Corrosió amb Javier Ávila Mendoza el 1983. També col·labora activament amb la Comunitat Catalana de Mèxic i amb les activitats culturals de l'Orfeó Català de Mèxic.
El 1985 va dissenyar la diplomatura de Corrosió i Protecció de la UNAM, on ha format nombrosos professionals del sector petrolier (PEMEX) i de l'electricitat de Mèxic. Junt amb Javier Ávila ha treballat en el desenvolupament de nous ànodes galvànics d'alumini per a la protecció d'estructures submarines, així com la millora de l'eficiència d'ànodes de magnesi per a estructures enterrades. Juntament amb dos investigadors de l'Institut de Recerques Elèctriques i de la Universitat Autònoma de San Luis Potosí, en 1988 va elaborar el Mapa iberoamericà de Corrosivitat Atmosfèrica, afavorit pel Programa Iberoamericà de Ciència i Tecnologia per al Desenvolupament. El 1994 fou nomenat consultor en corrosió de l'Organització Panamericana de Salut.
El 2004 fou nomenat avaluador de convocatòries de l'Agència de Gestió d'Ajuts Universitaris i de Recerca de la Generalitat de Catalunya. Des de 1977 és membre de la Societat Catalana de Química, dins la Secció de Ciència de l'Institut d'Estudis Catalans. El 2005 va rebre el Premi Universidad Nacional de la UNAM.

## Obres

* Más allá de la herrumbre (3 volums, Fondo de Cultura Económica)
* Termodinámica y cinética de la corrosión
* Corrosividad atmosférica
* Infraestructura de concreto armado: deterioro y opciones de preservación
* Corrosión y protección de metales en las atmósferas de Iberoamérica
* Técnicas electroquímicas para el control y estudio de la corrosión

## Referències

* ↑ Riera i Llorca, Vicenç. Els exiliats catalans a Mèxic. Barcelona: Editorial Curial, 1994, p. 224-225.
* ↑ Joan Genescà i Llongueras Memòria de l'IEC, curs 2005-2006
* ↑ Juan Genescá Llongueras Arxivat 2013-07-21 a Wayback Machine. Premio Universidad Nacional 2004

## Enllaços externs

* Fitxa del Dr. Genescà Arxivat 2014-09-10 a Wayback Machine. a la UNAM
# Khambala

Khambhala fou un petit estat tributari protegit de l'Índia, a l'agència de Kathiawar, prant de Gohelwar, presidència de Bombai. Estava format per dos pobles amb dos tributaris separats. La superfície era de 23 km i la població el 1881 de 890 habitants. Els ingressos el 1881 eren de 600 lliures i pagava un tribut de 40,13 lliures al govern britànic i 11,16 al nawab de Junagarh. La capital era Khambala a uns 30 km al nord-oest de Dhasa.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# IEEE 802.11d

IEEE 802.11d és una modificació de l'estàndard 802.11 per WLAN desenvolupat pel grup de treball 11 del comitè d'estàndards LAN/MAN del IEEE (IEEE 802), que millora els següents aspectes: paràmetres locals que depenen del país, com per exemple freqüències permeses, nivells de potència i amplada de banda permeses. IEEE 802.11d permet a un dispositiu autoconfigurar-se i operar d'acord amb les regulacions del país on es trobi. Aquesta configuració és a nivell de capa d'enllaç o MAC i de capa física o PHY. IEEE 802.11r fou ratificat el 2001.

## Referències

* ↑ «What is 802.11d? - Definition from WhatIs.com» (en anglès). SearchMobileComputing.
* ↑ «IEEE SA - 802.11d-2001 - IEEE Standard for Information technology-- Local and metropolitan area networks-- Specific requirements-- Part 11: Wireless Medium Access Control (MAC) and Physical Layer (PHY) Specifications Amendment 3: Specification for operation in additional regulatory domains». standards.ieee.org. Arxivat de l'original el 2017-01-08. [Consulta: 7 gener 2017].
* ↑ «IEEE Standard Association - IEEE Get Program». standards.ieee.org. [Consulta: 7 gener 2017].
# Ernest Desjardins

Ernest Desjardins (Noisy-sur-Oise, 30 de setembre de 1823 - París, 22 d'octubre de 1886) va ser un eminent geògraf i paleògraf francès.
Ernest Desjardins va nàixer a Noisy-sur-Oise el 1823, fill de Jacques Desjardins, cap d'oficina al Ministeri de la Guerra francès i de Catherine Abel Justine Beffory de Reigny, tot i que va ser a Dijon on es va criar. Va arribar a París el 1856 com a professor d'epigrafia llatina, i molt aviat fou encarregat de missions arqueològiques a Itàlia. Fou deixeble i amic de l'expert en epigrafia Léon Renier, que va substituir com a catedràtic al Col·legi de França.
Es va casar amb Cécile Picot i tingué tres fills, el més gran, nascut el 1859, fou el futur escriptor i filòsof Paul Desjardins, el 1862 nasqué una filla Louise, i finalment, el 1870, Abel Desjardins que fou metge. Va acollir amb entusiasme l'arribada de l'americanista Henry Harrisse a la capital francesa i el va presentar a la Societat de Geografia parisenca.
Va morir el 22 d'octubre del 1886 a conseqüència d'una malaltia llarga que l'havia fet decaure gradualment durant gairebé un any.
# Johan Petro

Johan Petro (París, França, 27 de gener de 1986), és un jugador professional de bàsquet francès que juga als Atlanta Hawks de l'NBA com a pivot.

## Enllaços externs

* Perfil al web de l'NBA Arxivat 2010-05-27 a Wayback Machine. (anglès)
# El Forn del Carner

El forn del Carner és un antic forn d'obra del terme municipal de Granera, al Moianès, pertanyanent a la masia del Carner. Es tracta d'un forn de doble boca, la qual cosa indica la importància de la masia, una de les més antigues de Granera. Està situat a 854,6 metres d'altitud, en el punt més alt del Serrat del Calbó, en el seu extrem sud, i en el punt més al sud-est de la Carena del Marcet, a migdia de la masia del Carner.

## Referències

* ↑ «Forn d'obra del Carner». Ajuntament de Granera. [Consulta: 31 octubre 2020].
# Hurricanes (rugbi)

Els Hurricanes (Huracans) són un equip masculí de rugbi de la ciutat de Wellington, Nova Zelanda. Juga des del 1996 en el Super Rugbi, el campionat de seleccions provincials de l'hemisferi sud, on representa a la regió sud de la Illa Nord.
L'equip va ser semifinalista set temporades: 1997, 2003, 2005, 2006, 2008, 2009 i 2015, i va arribar a la final el 2006 i 2015.
L'any 2016, obté el seu primer campionat derrotant en la final als Lions Sudafricans.
Des de l'any 2000, els Hurricanes juguen, la majoria dels seus partits, en l'Estadi Westpac, encara que també visita l'Arena Manawatu i el McLean Park; antigament jugaren en el Parc Atlètic. Vesteixen samarreta groga i pantaló negre, els mateixos que els Wellington Lions de la National Provincial Championship, d'on provenen la major part dels seus jugadors.

## Plantilla 2018

Alguns dels jugadors més destacats en la història dels Hurricanes han estat Christian Cullen, Hosea Gear, Cory Jane, David Holwell, Jonah Lomu, Dt.'a Nonu, Conrad Smith, Rodney Sota'oialo, Tana Umaga i Piri Weepu.

## Palmarès
### Super Rugbi

* Campió (1): 2016
* Subcampió (2): 2006 i 2015.
* Grup Australàsia (1): 2016
* Conferència Nova Zelanda (2): 2015 i 2016.

## Estadístiques en Super Rugbi

Estadístiques considerades fins a la finalització de la temporada 2018
| Oponent | Jugats | Guanyats | Empatats | Perduts | % de victòries |
| Blues | 30 | 15 | 1 | 14 | 50.0% |
| Brumbies | 25 | 11 | 0 | 14 | 44.0% |
| Bulls | 21 | 11 | 0 | 10 | 52.3% |
| Cheetahs | 11 | 8 | 0 | 3 | 72.7% |
| Chiefs | 33 | 17 | 1 | 15 | 51.5% |
| Crusaders | 34 | 12 | 2 | 20 | 35.2% |
| Force | 11 | 10 | 0 | 1 | 90.9% |
| Highlanders | 31 | 17 | 0 | 14 | 54.8% |
| Jaguares | 2 | 2 | 0 | 0 | 100.0% |
| Kings | 2 | 2 | 0 | 0 | 100.0% |
| Lions | 22 | 18 | 0 | 4 | 81.8% |
| Rebels | 7 | 6 | 0 | 1 | 85.7% |
| Reds | 22 | 16 | 0 | 6 | 72.7% |
| Sharks | 22 | 10 | 1 | 11 | 45.4% |
| Stormers | 19 | 8 | 0 | 11 | 42.1% |
| Sunwolves | 2 | 2 | 0 | 0 | 100.0% |
| Waratahs | 22 | 12 | 0 | 10 | 54.5% |
| Total | 316 | 177 | 5 | 134 | 56.01% |

## Enllaços externs

* Lloc web oficial dels Hurricanes
# Guadalupe (Càceres)

Guadalupe (en extremeny: Guadalupi) és un municipi de la província de Càceres, a la comunitat autònoma d'Extremadura (Espanya).
# Església de Santa Eulàlia

«Església de Santa Eulàlia» té aquests significats:
* Catedral de Santa Eulàlia o Catedral de Barcelona, església de Barcelona seu de l'arquebisbat de Barcelona
* Església de Santa Eulàlia de Maó
* Església de Santa Eulàlia (Bellamar), al municipi de Castelldefels (Baix Llobregat).
* Església de Santa Eulàlia de Cruïlles, a la vila de Cruïlles (Baix Empordà)
* Església de Santa Eulàlia d'Encamp, seu parroquial d'Encamp, Andorra
* Església de Santa Eulàlia d'Elna, antiga catedral d'Elna (Rosselló)
* Església de Santa Eulàlia d'Erill-la-vall, seu parroquial a Erill la Vall, a la Vall de Boí (Alta Ribagorça)
* Església de Santa Eulàlia d'Esparreguera (Baix Llobregat)
* Església de Santa Eulàlia d'Estaon, seu parroquial al poble d'Estaon (Vall de Cardós, Pallars Sobirà)
* Església de Santa Eulàlia d'Estoll, monument del municipi de Fontanals de Cerdanya
* Església de Santa Eulàlia (Múrcia), seu parroquial de la ciutat de Múrcia
* Església de Santa Eulàlia de Mèrida, església parroquial a l'Hospitalet de Llobregat (Barcelonès)
* Església de Santa Eulàlia o Església de Santa Eulària de Palma (Mallorca)
* Església de Santa Eulàlia de Llavorsí, capella romànica del poble de Llavorsí (Pallars Sobirà)
* Església de Santa Eulàlia de Palau Borrell
* Església de Santa Eulàlia del Papiol, església parroquial del Papiol
* Església de Santa Eulàlia de Provençana, temple romànic a l'Hospitalet de Llobregat (Barcelonès)
* Església de Santa Eulàlia de la Seu d'Urgell, vestigis d'una església al municipi de la Seu d'Urgell (Alt Urgell)
* Església de Santa Eulàlia d'Ultramort, temple romànic al municipi d'Ultramort (Baix Empordà)
* Església de Santa Eulàlia d'Unha, seu parroquial a la població d'Unha (Vall d'Aran)
* Església de Santa Eulàlia la Vella de Serradell, capella romànica al municipi de Conca de Dalt (Pallars Jussà)
* Església de Santa Eulàlia de Vilapicina, santuari al barri de Vilapicina (Nou Barris, Barcelona)
* Santa Eulàlia de Corró d'Avall
* Santa Eulàlia d'Unha, església parroquial a la població d'Unha (Vall d'Aran)
* Santa Eulàlia la Vella de Serradell, capella romànica al municipi de Conca de Dalt (Pallars Jussà)
* Santa Eulàlia de la Seu d'Urgell, vestigis d'una església al municipi de la Seu d'Urgell, Alt Urgell
* Santa Eulàlia de Provençana, església romànica a l'Hospitalet de Llobregat (Barcelonès)
* Santa Eulàlia d'Ultramort, església romànica del municipi d'Ultramort (Baix Empordà)
* Església de Santa Eulàlia de Vilanova de la Muga
* Santa Eulàlia de Cruïlles, església a la vila de Cruïlles (Baix Empordà)
* Basílica de Santa Eulalia, edifici religiós a la ciutat de Mèrida (Extremadura)
# Louis Cuny

Louis Cuny (Montreuil-sous-Bois, Seine-Saint-Denis, 24 de novembre de 1902 - Canes, Alps Marítims, 24 de juliol de 1962) fou un director, guionista i productor de cinema francès.

## Biografia

Louis Cuny també ha estat dissenyador de productor i muntador. Fervent defensor del curtmetratge, el 1945 va fundar un « Syndicat des producteurs de courts métrages ». Un dels seus curts, Gentleman cambrioleur, va obtenir un esment especial al Festival Internacional de Cinema de Sant Sebastià 1958.

## Filmografia

* 1936: La Voie triomphale (CM)
* 1936: Le Lycée Papillon (CM)
* 1938: Le Violon (CM)
* 1939: Au jardin de la France (CM)
* 1942: Matin de France (CM)
* 1943: Hommage à Georges Bizet (CM)
* 1943: L'Arlésienne (CM)
* 1943: La Musique à travers les âges (CM)
* 1943: Mermoz
* 1945: Rouen, martyre d'une cité (CM)
* 1945: Croisière extra muros (CM)
* 1945: Panorama musical (CM)
* 1946: Maman de secours (CM)
* 1946: Étrange Destin
* 1947: Si j'avais la chance (CM)
* 1947: La Femme en rouge
* 1947: Le Beau Voyage
* 1949: Il faut qu'une porte soit ouverte ou fermée (CM)
* 1949: Tous les deux
* 1951: Demain nous divorçons
* 1952: Plume au vent
* 1957: Bonjour Toubib
* 1958: Gentleman cambrioleur (CM), millor curtmetratge al Festival de Sant Sebastià el 1958
* 1959: Symphonie pour un homme seul (CM)
* 1959: Les Amoureux de la Seine (CM)
* 1959: Ciné ballets de Paris (documental)
* 1961: Magic Coiffeur (CM)

## Referències

* ↑ Philippe Rège. Encyclopedia of French Film Directors. Scarecrow Press, 11 desembre 2009, p. 822–3. ISBN 978-0-8108-6939-4.
* ↑ Premis al web del Festival

## Enllaços externs

* Louis Cuny a Film Database
* 17 pel·lícules de Louis Cuny a Ciné-Ressources
# Fletxa Valona 2009

La Fletxa Valona 2009 es va disputar el dimecres 22 d'abril de 2009, entre Charleroi i Huy, sobre un recorregut de 200 kilòmetres. Aquesta fou la 73a edició de la Fletxa Valona i fou guanyada per l'italià Davide Rebellin. Als seus 37 anys passà a encapçalar el palmarès de la prova, amb tres victòries, junt al seu compatriota Moreno Argentin i els belgues Marcel Kint i Eddy Merckx.
La prova va estar marcada per una llarga escapada, que arribà a tenir a comptar amb més de 15 minuts d'avantatge, formada pel francès Christophe Moreau i el japonès Fumiyuki Beppu. A 24 quilòmetres de l'arribada foren agafats pel grup de favorits.
Diversos ciclistes van intentar escapolir-se d'aquest grup abans de l'ascensió al Mur de Huy, la darrera ascensió de la cursa, però cap ho aconseguí. Un cop al Mur David Le Lay saltava del grup, encapçalat per Cadel Evans. A pocs metres de l'arribada Evans superà el francès. Al mateix temps Andy Schleck i Davide Rebellin, també superaven Evans. Rebellin demostrà tenir una punta de velocitat superior i superà Andy Schleck i Damiano Cunego.

## Classificació

| | Ciclista | Equip | Temps |
| 1. | Davide Rebellin | Serramenti PVC Diquigiovanni | 4h 42' 15" |
| 2. | Andy Schleck | Saxo Bank | + 2" |
| 3. | Damiano Cunego | Lampre-N.G.C. | + 2" |
| 4. | Samuel Sánchez | Euskaltel-Euskadi | + 7" |
| 5. | Cadel Evans | Silence-Lotto | + 7" |
| 6. | Thomas Lövkvist | Team Columbia-High Road | + 7" |
| 7. | Alejandro Valverde | Caisse d'Epargne | + 11" |
| 8. | Simon Gerrans | Cervélo Test Team | + 11" |
| 9. | Michael Albasini | Team Columbia-High Road | + 11" |
| 10. | Rinaldo Nocentini | Ag2r-La Mondiale | + 15" |

## Referències

* ↑ esport3. «L'italià Davide Rebellin guanya la Fletxa Valona per davant de Schleck i Cunego», 22-04-2009. [Consulta: 12 setembre 2023].
* ↑ «Rebellin claims Flèche Wallonne». BBC Sport, 22-04-2009. Arxivat de l'original el 23 abril 2009. [Consulta: 22 abril 2009].

## Enllaços externs

* Web oficial
# Judeoamazic

Judeoamazic és el nom donat a les varietats de la llengua amaziga parlades tradicionalment per les comunitats jueves de certes parts del centre i del sud del Marroc. Són unes varietats enteses per la majoria dels habitants de la zona que parlen tamazight (Galant-Pernet i cols. 1970:14) i es distingeixen per l'ús de manlleus de l'hebreu i per la pronuncicació de š com s (com a molts de dialectes judeoaràbics del Marroc).

## Distribució

Les poblacions on els jueus parlaven judeoamazic eren Tinghir, Ouijjane, Asaka, Imini, vall del Draa, Demnate i Ait Bou Oulli (a l'àrea de parla tamazigh de l'Atles Mitjà), i a Oufrane, Tiznit i Illigh (a la zona de parla tasheliyt del Souss) (Galant-Pernet i cols. 1970:2). El judeoamazic no sols s'emprava en la vida quotidiana, sinó també en l'explicació dels texts religiosos i, ocasionalment, en l'escriptura, en alfabet hebreu (s'ha reeditat una Haggadà de Péssah escrita en judeoamazic; Galand-Pernet i cols. 1970). Unes poques oracions, com les benediccions sobre la Torà, van ser recitades en amazic.
Gairebé tots els qui parlaven judeoamazic se n'anaren del Marroc els anys que seguiren la independència i la majoria dels seus fills s'han criat parlant altres llengües. En 1992 en quedaven uns 2000 parlants, la major part a Israel, tots bilingües en judeoaràbic, almenys.

## Mostra

Procedent de Galand-Pernet i cols. 1970:121, que el prenen d'un manuscrit de Tinghir:
יִכְדַמְן אַיְיִנַגָא יפּרעו גְמַצָר. יִשוֹפִגַג רבי נּג דְיְנָג שוֹפוֹש נִדְרע שוֹפוֹש יִכיווֹאַנ
ixəddamn ay n-ga i pər3u g° maṣər. i-ss-ufġ aġ əṛbbi ənnəġ dinnaġ s ufus ən ddr3, s ufus ikuwan.
Traducció literal: criats que nosaltres-fórem del Farao a Egipte. ell-provocà-partir a nosaltres Déu nostre allí amb braç de força, amb braç fort. Criats del Faraó és el que érem a Egipte. El nostre Déu ens emportà amb un braç poderós, amb un braç fort.

## Referències

* ↑ Chetrit (2016) "Jewish Berber", in Kahn & Rubin (eds.) Handbook of Jewish Languages, Brill
* ↑ Judeoamazic referència a Ethnologue (16th ed., 2009)
* ↑ «Jews and Berbers». Arxivat de l'original el 2008-12-19. [Consulta: 4 juny 2017]. (72.8 KB)

## Vegeu a més

* Llengües judeoaràbigues

## Bibliografia

* P. Galand-Pernet - Haim Zafrani (1970). 'Une version berbère de la Haggadah de Pesah: Texte de Tinrhir du Todrha (Maroc)', Comptes rendus du GLECS suplement I, 1970.
* Joseph Chetrit. "Jewish Berber," Handbook of Jewish Languages, ed. Lily Kahn & Aaron D. Rubin. Leiden: Brill. 2016. Pages 118-129.

## Enllaços externs

* Descripció de l'Ethnologue sobre el judeoamazic
* Judeoberber, per Haim Zafrani Arxivat 2004-08-13 a Wayback Machine. (en francès)
# Ellen Jansen

Ellen Jansen (Markelo, 6 d'octubre del 1992) és una futbolista neerlandesa. Juga com a davantera i el seu equip actual és el València CF de la Primera Divisió Femenina.
El 12 de desembre de 2010, va fer el seu debut amb la selecció dels Països Baixos en el partit del Torneig Internacional de Futbol Femení de la Ciutat de Sao Paulo 2010 contra Brasil.

## Referències

* ↑ «El Valencia Femenino se refuerza con Ellen Jansen e Iina Salmi». [Consulta: 19 setembre 2020].
* ↑ «Seleção Brasileira: Seleção Feminina: Brasil 3 x 2 Holanda» (en portugués). [Consulta: 19 setembre 2020].
# Hurricäde

Hurricäde fou un grup de música post-hardcore / screamo format l'any 2007 a Girona i dissolt al 2015 fent el seu últim concert a la mítica Atzavara Club de Sant Feliu de Guíxols després de 8 anys d'activitat, varies gires peninsulars i europees, i quatre referències d'estudi enregistrades.

## Discografia

* Self Titled 10" (2008)
* Pariah's Pharos 10" (2011)
* Anachronisms LP (2014)
* Split w/Descubriendo a Mr.Mime 7" EP (2016)

## Referències

* ↑ «El grup Hurricäde s'acomiada dels escenaris». Article El Punt Avui, 20-06-2015.
* ↑ «Hurricäde entrevista Rockzone». Entrevista a Hurricäde / Setembre de 2014 / Rock Zone (revista) #106.
* ↑ «Hurricäde en directe al programa de ràdio "Cabaret Elèctric"». iCat / TV3 "a la Carta", 01-01-2015.
* ↑ «Hurricäde "Anachronsisms" review». Anachronisms ressenya a idioteq.com.
* ↑ «Anachronisms, ressenya a la revista "Maximum Rock'n'Roll"». Maximum Rock'n'Roll número #390, 01-11-2015.

## Enllaços externs

* Bandcamp de Hurricäde.
* Facebook de Hurricäde.
# Estació de Magòria - la Campana

Mapa Metro Línia 8 :
Mapa FGC Línia Llobregat-Anoia :
Mapa Línia metro del Baix Llobregat :
Magòria La Campana és una estació de la línia 8 i de la xarxa de Ferrocarrils de la Generalitat de Catalunya (FGC) que pertany a les línies S3, S4, S8, S9, R5, R6 de la Línia Llobregat-Anoia, situada sota la Gran Via al districte de Sants-Montjuïc de Barcelona, a prop de l'antiga estació de la Magòria.
L'estació es va inaugurar el 1997, quan es va desdoblar el túnel de via única entre l'estació de Plaça d'Espanya i l'estació d'Ildefons Cerdà.
Línia Llobregat-Anoia de FGC :
| Procedència/Destinació | < | > | Procedència/Destinació |
| Barcelona - Pl. Espanya | Barcelona - Pl. Espanya | Ildefons Cerdà | Molí Nou | Ciutat Cooperativa |
| Barcelona - Pl. Espanya | Barcelona - Pl. Espanya | Ildefons Cerdà | Can Ros |
| Barcelona - Pl. Espanya | Barcelona - Pl. Espanya | Ildefons Cerdà | Olesa de Montserrat |
| Barcelona - Pl. Espanya | Barcelona - Pl. Espanya | Ildefons Cerdà | Martorell Enllaç |
| Barcelona - Pl. Espanya | Barcelona - Pl. Espanya | Ildefons Cerdà | Quatre Camins |
| Barcelona - Pl. Espanya | Barcelona - Pl. Espanya | Ildefons Cerdà | Manresa Baixador |
| Barcelona - Pl. Espanya | Barcelona - Pl. Espanya | Ildefons Cerdà | Igualada |

## Accessos

* Gran Via de les Corts Catalanes

## Vegeu també

* Xarxa ferroviària de Catalunya
* Estació de la Magòria

## Referències

* 1 2 https://www.trenscat.com/metrobaix/magoria_ct.html
# FRN

FRN té els següents significats:
* Foment Republicà Nacionalista, partit polític històric de Reus (Baix Camp)
* Front del Renaixement Nacional, partit polític històric de Romania
# Eleccions generals del Kurdistan iraquià de 2018

Les eleccions generals al Kurdistan iraquià (Bashûr, en kurd) serviran per elegir tant el president com el Parlament. Les eleccions van ser inicialment programades per l'1 de novembre de 2017, però van ser ajornades vuit mesos a causa dels enfrontaments entre el govern iraquià i el regional del kurdistan.

## Referències

* ↑ «Iraqi Kurdistan parliament delays presidential elections by eight mont». Reuters, Tue Oct 24 12:17:43 UTC 2017.